যাই হোক রক্ত নিয়ে অনেক আলাপ হলো। এবার আমার সৃজনশীলতার চর্চা নিয়ে দু’টো কথা বলি। অল্পদিনে আমি লেখালেখিতে বেশ করেছি। লোকাল পেপারগুলোর পাতা জুড়ে আমার গল্প প্রবন্ধ ছাপা হয়। লোকজনে ফোন করে প্রতিক্রিয়া জানায়। পাড়ায় ছোট বড়ো সব অনুষ্ঠানে আমাকে গেস্ট করা হয়। মাঝে মাঝে জেলা পরিষদের অডিটরিয়ামে সেমিনার হয়। সেখানে আলোচক হই। লোকের কথার ভুল ধরি। চিবিয়ে চিবিয়ে কথা বলি। বেশ উপভোগ করি ব্যাপারগুলো। পত্রিকায় আমার বক্তৃতার ছবি আসে। নাম আসে।